DR. H. Abdurrahman Mohammad Fachir, lahir di Banjarmasin, 26 November 1957. Sidin manjabat Wakil Menteri Luar Negeri Indonesia. Sebelum ngitu, sidin pernah batugas jadi Duta Besar Indonesia di Mesir (2007-2011), Direktur Jenderal Informasi dan Diplomasi Publik Kementerian Luar Negeri Republik Indonesia (2011-2014) wan Duta Besar Indonesia di Arab Saudi (Maret 2014-Oktober 2014).
Sidin sekolah SD di Banua. Imbah tuntung SD, lalu tahun 1972 sidin batulak ka Pulau Jawa gasan balajar di Pondok Pesantren Wali Songo Ngabar wan Pondok Modern Darussalam Gontor. Tahun 1978, batulak ka Jakarta gasan manyambung kuliah di Fakultas Sastra dan Bahasa Arab IAIN Syarif Hidayatullah, Jakarta (wayahini jadi UIN Syarif Hidayatullah). Salawas kuliah di kampus di Ciputat ngitu, sidin pernah maumpati pertukaran pemuda ASEAN-Jepang (Nippon Maru) 1978.
Sidin jua tamasuk sabuting pemain band kampus. Sidin jua aktif baorganisasi di Himpunan Mahasiswa Islam (HMI). Sidin pernah menjabat Ketua LSMI (Lembaga Seni Mahasiswa Islam) wayah Azyumardi Azra menjadi Ketua Umum HMI Cabang Ciputat periode 1981-1982.
Tanggal 7 Januari 1983, sidin nikah wan Yasmin Sukmawira, urang Banjar Samarinda. Wayahini sidin sudah bisi tiga anak. Anak sidin nang pamulaan Rif'at Syauqi Rahman Fachir (Ifa), pernah jadi pemain keyboard Band Maliq & D'Essentials.
Sidin diwisuda wayah bulan Agustus 1983, imbah lulus dalam ujian skripsi. Judul skripsi sidin "Taatstsur al-Natsr al-Hadits bi al-Harakat al-Wathoniyyah fi Mishra" (Terpengaruhnya Prosa Modern oleh Gerakan Nasionalisme di Mesir), nang disusun dalam bahasa Arab.
Wayah bulan November 1983, sidin diterima jadi PNS di Kementerian Luar Negeri. Sidin memulai karir jadi Pjs. Kepala Seksi Dewan Keamanan PBB Direktorat Organisasi Internasional tahun 1985.
Tahun 1988 sidin ditugasakan di KBRI Baghdad sampai tahun 1992, wayahitu invasi Irak ke Kuwait nang imbah tu menyulut Perang Teluk I. Dalam peperangan nang bakacamuk, sidin wan buhan staf KBRI Baghdad harus mengungsiakan ratusan WNI, nang sebagian besar TKW, keluar dari Baghdad menuju Yordania.
Imbah batugas di Baghdad, sidin lalu diperbantuakan di Badan Pelaksana Ketua Gerakan Non Blok (GNB) wayah Indonesia memimpin GNB (1992-1995) lalu sidin menempati pos di Perutusan Tetap RI untuk PBB di New York jadi Penanggung jawab Satuan Tugas GNB tahun 1995-1999. Sidin lalu ditunjuk jadi Kepala Subdit Politik dan Keamanan, Direktorat Organisasi Internasional Kementerian Luar Negeri, sekaligus menjabat jadi Sekretaris Panitia Kerja Tetap Antar Departemen tahun 1999-2002. Imbah ngitu, sidin dipercaya jadi Kepala Biro Naskah dan Penerjemahan Sekretariat Negara sekaligus jadi Penerjemah Resmi Presiden Megawati Soekarnoputri tahun 2002-2004.
Tahun 2004 sidin diangkat jadi Wakil Kepala Perwakilan di Malaysia, wan jadi Kuasa Usaha Ad Interim imbah baakhirnya masa jabatan Duta Besar Rusdiharjo, wayah Februari 2007. Biar kurang satu tahun haja menjabat Kuasa Usaha Ad Interim di Malaysia, sidin banyak maulah perubahan nangkaya pengurusan paspor kada kawa lagi lewat agen. Urang nang bersangkutan harus meaurus langsung. Peran Satgas Perlindungan dan Pelayanan WNI di KBRI Kuala Lumpur jua dirasaakan banar oleh masyarakat Indonesia. Banyak banar kasus nang berhasil ditangani, biar masih ada jua nang sedikit tercecer.
Tanggal 5 September 2007, sidin dilantik oleh Presiden Susilo Bambang Yudhoyono jadi Duta Besar Indonesia di Mesir. Wayah jadi dubes di Mesir sidin menggagas berdirinya asrama gasan mahasiswa. Sidin mengumpulakan dana sebesar 14 miliar matan pemerintah pusat wan provinsi di Indonesia wan sudah diserahakan ke pihak Al-Azhar. Diharapkan keberadaan asrama ngitu kawa mendukung kesuksesan studi mahasiswa Indonesia di Mesir.
Hubungan Indonesia wan Mesir di bidang politik salawas Fachir menjadi duta besar, mesra wan harmonis. Sidin nang fasih babahasa Arab wan Inggris mamadahakan tarus bahwa Mesir dangsanak wan kawan gasan Indonesia, marga Mesir negara pamulaan di dunia nang maakui kemerdekaan wan kedaulatan Indonesia. Wayah terjadi krisis politik di Mesir Januari-Februari 2011, imbah Presiden Mubarak mundur, Indonesia ada di samping Mesir gasan membangun negara demokasi. Indonesia pernah diminta Mesir gasan babagi pengalaman dalam melewati masa transisi demokrasi, karena Indonesia dipandang bisi pengalaman sukses.
Tanggal 25 Oktober 2011, sidin dilantik oleh Menteri Luar Negeri Marty Natalegawa jadi Direktur Jenderal Informasi dan Diplomasi. Sidin batugas merumusakan wan melaksanaakan kebijakan wan standardisasi teknis di bidang informasi wan diplomasi publik, nang membawahi 4 direktorat, yaitu Direktorat Informasi dan Media, Direktorat Diplomasi Publik, Direktorat Keamanan Diplomatik wan Direktorat Kerjasama Teknik.
Hari minggu, tanggal 14 Februari 2014, sidin dilantik oleh Presiden Susilo Bambang Yudhoyono jadi Duta Besar Indonesia di Arab Saudi. Tanggal 26 Oktober 2014 menurut jadwal sidin seharusnya batulak matan Riyadh ke Jeddah lalu ke Mekah gasan melapas jamaah haji Indonesia gelombang kedua taahir matan Mekah ke Madinah. Tapi secara mendadak sidin membatalakan penerbangan marga dapat telepon matan protokol Istana nang mamadahakan bahwa sidin akan dilantik jadi Wakil Menteri Luar Negeri Indonesia.
Isuknya Senin, tanggal 27 Oktober 2014 sidin dilantik oleh Presiden Joko Widodo jadi Wakil Menteri Luar Negeri Indonesia wan Wakil Menteri Keuangan jua 34 Menteri lainnya nang tagabung dalam Kabinet Kerja.
bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn